Gabriela Firea, furioasă că Ciolacu "a dat cu piciorul" candidaturii ei la Capitală: "Nu a luptat suficient pentru mine"
Data actualizării: Data publicării:
Gabriela Firea a reacționat după ce Marcel Ciolacu nu a ales-o candidat la Primăria Capitalei. Social-democrata a spus pentru bugetul.ro că liderul partidului "nu a luptat suficient pentru ea".
"Cum se dă cu piciorul acum candidaturii mele, prin care în mod cert l-aş fi trimis acasă pe dommnul Nicușor Dan, vor trebui să dea explicații liderii Coaliției.
Din motive politice, se pare că se caută orice variantă, numai să nu fiu eu candidat", a declarat Gabriela Firea.
Ea susținut că Marcel Ciolacu "nu a luptat suficient" pentru candidatura ei.
"Nu cunosc motivul. Pot doar bănui…", a spus Firea, care a subliniat că este social-democrată și "așa va rămâne".
În legătură cu sondajele în care Cristian Popescu Piedone se află pe primul loc, Firea a declarat că "în toate sondajele corecte" este pe primul loc în opțiunile electoratului, "între 33-35%".
"Ce s-a prezentat altfel, am informații că sunt cifre măsluite, pentru a pune presiune pe partidele mari.. ", a adăugat ea.
Purtătorul de cuvânt al PSD, Lucian Romaşcanu, a declarat joi că în cadrul coaliţiei cea mai bună opţiune politică este în continuare aceea de a avea candidat comun la Primăria Capitalei. Astfel, iese de pe lista Gabriela Firea, cu care social-democrații vor intra în cursa pentru PMB doar dacă PNL şi PSD vor avea candidaţi separaţi.
Vasile Dîncu, președintele Consiliului Național PSD, a spus la Digi24 că nu mai este pe listă niciunul dintre candidații despre care se vorbea până acum, dar că au apărut alți potențiali candidați. El nu a vrut să spună despre cine e vorba. Liderii coaliției vor relua luni discuțiile, în condițiile în care în ședința de joi nu au ajuns la niciun rezultat.